pythainlp/thai-wiki-dataset-v3 huggingface dataset:
รัฐแซร์จีปี

แซร์จีปี หรือ เซร์ชีปี (Sergipe) เป็นรัฐที่เล็กที่สุดในบราซิล ตั้งอยู่ทางตะวันออกเฉียงเหนือของประเทศ อยู่ติด 2 รัฐอื่นคือ รัฐบาเยียทางทิศใต้และทิศตะวันตก และติดกับรัฐอาลาโกวัชทางทิศเหนือ และติดกับมหาสมุทรแอตแลนติกทางทิศตะวันออก มีเมืองหลวงของรัฐและเมืองที่ใหญ่ที่สุดคือเมืองอารากาจู
== อ้างอิง ==
แซร์จีปี
การ์โลส มาร์เชนา

การ์โลส มาร์เชนา โลเปซ (Carlos Marchena López, เกิดวันที่ 31 กรกฎาคม ค.ศ. 1979) เป็นอดีตนักฟุตบอลชาวสเปน เคยเล่นในลาลิกาใหักับสโมสรฟุตบอลเซบิยา, บาเลนเซีย, บิยาร์เรอัล และเดปอร์ติโบเดลาโกรุญญา รวมถึงเป็นผู้เล่นทีมชาติสเปนที่ได้รับเหรียญเงินในกีฬาโอลิมปิกฤดูร้อน 2000 ที่ประเทศออสเตรเลีย  และได้แชมป์ฟุตบอลโลก 2010 ที่ประเทศแอฟริกาใต้
เขารับตำแหน่งกองหลังกลางที่สามารถเข้าถึงได้อย่างดุดัน เขายังเล่นในตำแหน่งกองกลางตัวรับได้อีกด้วย ในฟุตบอลอาชีพเขาเล่นกับสโมสรฟุตบอลบาเลนเซียนาน 9 ปี และยังช่วยให้ทีมได้ชัยชนะการแข่งขันใหญ่ 5 ครั้ง รวมถึงแชมป์ลาลิกา 2 ครั้ง
== อ้างอิง ==
นักฟุตบอลชาวสเปน
นักฟุตบอลทีมชาติสเปน
ผู้เล่นในฟุตบอลโลก 2010
ผู้เล่นในฟุตบอลโลก 2006
ผู้เล่นในชุดชนะเลิศฟุตบอลโลก
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในลาลิกา
ผู้เล่นสโมสรฟุตบอลเซบิยา
บุคคลจากแคว้นอันดาลูซิอา
ผู้เล่นในฟุตบอลชิงแชมป์แห่งชาติยุโรป 2004
นักฟุตบอลในโอลิมปิกฤดูร้อน 2000
ผู้เล่นสโมสรฟุตบอลบิยาร์เรอัล
ผู้เล่นในชุดชนะเลิศฟุตบอลชิงแชมป์แห่งชาติยุโรป
เปาโล ดา ซิลบา

เปาโล เซซาร์ ดา ซิลบา บาร์ริโอส (Paulo César da Silva Barrios; เกิด 1 กุมภาพันธ์ ค.ศ. 1980) เป็นนักฟุตบอลชาวปารากวัยเล่นในตำแหน่งเซ็นเตอร์แบ็กให้กับสโมสร 12 de Octubre ในปารากวัย ก่อนหน้านี้ เขาเคยเล่นฟุตบอลในลีกสูงสุดของปารากวัย อิตาลี อาร์เจนตินา อังกฤษ และสเปน
เขาลงเล่นให้กับทีมชาติปารากวัยมาตั้งแต่ ค.ศ. 2000 และเป็นผู้เล่นที่ลงเล่นให้กับทีมชาติปารากวัยมากที่สุด โดยลงเล่นไปแล้วมากกว่าร้อยนัด เขาลงเล่นในฟุตบอลโลกสองครั้งและโกปาอาเมริกาอีกสามครั้ง ผลงานที่ดีที่สุดคือการจบด้วยรองแชมป์ในโกปาอาเมริกา 2011
== อ้างอิง ==
นักฟุตบอลชาวปารากวัย
นักฟุตบอลทีมชาติปารากวัย
กองหลังฟุตบอล
ผู้เล่นในพรีเมียร์ลีก
ผู้เล่นสโมสรฟุตบอลซันเดอร์แลนด์
ผู้เล่นในเซเรียอา
ผู้เล่นในเซเรียบี
ผู้เล่นเรอัลซาราโกซา
ผู้เล่นในลาลิกา
ผู้เล่นในฟุตบอลโลก 2010
ผู้เล่นในฟุตบอลโลก 2006
ผู้เล่นในโกปาอาเมริกา 2015
ผู้เล่นในโกปาอาเมริกาเซนเตนาริโอ
บุคคลจากอาซุนซิออน
ฟิล บาร์ดสลีย์

ฟิลลิป แอนโทนี "ฟิล" บาร์ดสลีย์ (Phillip Anthony "Phil" Bardsley) เกิดเมื่อวันที่ 28 มิถุนายน ค.ศ. 1985 เป็นนักฟุตบอลอาชีพชาวสกอตแลนด์ ปัจจุบันเล่นในตำแหน่งแบ็กขวาให้กับสโมสรฟุตบอลเบิร์นลีย์ในพรีเมียร์ลีก และฟุตบอลทีมชาติสกอตแลนด์ เขาเกิดในประเทศอังกฤษ แต่คัดเลือกกับทีมชาติสกอตแลนด์จากพ่อของเขาที่เกิดในกลาสโกว์
== อ้างอิง ==
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลซันเดอร์แลนด์
นักฟุตบอลชาวอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลแอสตันวิลลา
นักฟุตบอลชาวสกอตแลนด์
บุคคลจากซอลฟอร์ด
ดานิเอล ฆาร์เก

ดานิเอล "ดานิ" ฆาร์เก อี กอนซาเลซ (Daniel "Dani" Jarque i González; 1 มกราคม ค.ศ. 1983 – 8 สิงหาคม ค.ศ. 2009) เป็นนักฟุตบอลชาวสเปน เล่นในตำแหน่งเซ็นเตอร์แบ็ก
ฆาร์เกเล่นให้กับสโมสรฟุตบอลอัสปัญญ็อล และเป็นกัปตันทีมได้ 1 เดือน ก่อนที่เขาจะเสียชีวิตจากอาการหัวใจวาย เมื่ออายุได้ 26 ปี ในฟุตบอลโลก 2010 ที่อันเดรส อินิเอสตาทำประตูชัยให้ทีมชาติสเปนชนะการแข่งขัน เขาได้อุทิศประตูนี้ให้กับฆาร์เก เมื่อทำประตูได้เขาถกเสื้อแสดงเสื้อในแสดงข้อความบนหน้าอก เขียนไว้ว่า "ดานิ ฆาร์เก อยู่กับเราเสมอ"
== อ้างอิง ==
นักฟุตบอลชาวสเปน
บุคคลจากบาร์เซโลนา
นักฟุตบอลชาวกาตาลา
กองหลังฟุตบอล
ปัญหาการตัดสินใจ

ปัญหาการตัดสินใจ (decision problem) เป็นปัญหาในทฤษฎีการคำนวณได้และทฤษฎีความซับซ้อนในการคำนวณ ซึ่งพิจารณาค่าอินพุตและตอบเพียงว่า "ใช่" หรือ "ไม่ใช่" เท่านั้น เช่นปัญหาที่ถามว่าจำนวนเต็ม x เป็นจำนวนเฉพาะใช่หรือไม่
== มุมมองต่อปัญหาการตัดสินใจ ==
ในมุมมองของภาษารูปนัย ปัญหาการตัดสินใจสามารถมองเป็น ปัญหาสมาชิก (member problem) ได้ โดยมองว่าปัญหาการตัดสินใจเป็นการพิจารณาว่าอินพุตที่เข้ามาเป็นสมาชิกของ (membership) เซตหรือไม่? หรือเป็นสมาชิกของ ภาษาหรือไม่ ยกตัวอย่างเช่น กำหนดให้ P1 แทนปัญหาที่ว่าจำนวนเต็ม x เป็นจำนวนเฉพาะใช่หรือไม่ ถ้าเราให้ Prime เป็นเซตของจำนวนเฉพาะ เราก็สามารถเปลี่ยนปัญหา P เป็นปัญหาสมาชิกได้ว่า P1 จำนวนเต็ม x เป็นสมาชิกของเซต Prime หรือไม่ นั่นเอง
เรายังสามารถมองปัญหาบนจำนวนเต็มใดๆ เป็นปัญหาการตัดสินใจจำนวนอนันต์แบบนับได้ได้เช่น กำหนดให้ P2 แทนปัญหาที่ถามว่าจำนวนเต็ม xมีตัวประกอบเฉพาะจำนวนกี่ตัว เราก็สามารถใช้ปัญหาการตัดสินใจช่วยโดยการไล่ถามบนเซตของจำนวนเต็มว่า
จำนวนเต็ม x มีตัวประกอบเฉพาะ จำนวน 1 ตัวใช่หรือไม่
จำนวนเต็ม x มีตัวประกอบเฉพาะ จำนวน 2 ตัวใช่หรือไม่
จำนวนเต็ม x มีตัวประกอบเฉพาะ จำนวน 3 ตัวใช่หรือไม่
จำนวนเต็ม x มีตัวประกอบเฉพาะ จำนวน 4 ตัวใช่หรือไม่
...
ถ้าไล่ถามแล้วพบว่าข้อใดตอบว่าใช่ เราก็สามารถตอบได้ว่าจำนวนเต็มดังกล่าวเป็นคำตอบของปัญหา P2
== การตัดสินได้และการรับรองได้ ==
การพิจารณาว่าปัญหาการตัดสินใจหนึ่งๆ เป็นปัญหาที่แก้ได้หรือไม่เป็นประเด็นที่สำคัญในทฤษฎีการคำนวณได้  ทฤษฎีการคำนวณได้ จึงได้นิยามศัพท์คำว่า การตัดสินได้ และ การรับรองได้ โดยนิยามไว้ดังนี้
ปัญหาที่ ตัดสินได้ (decidable)  แก้ได้ (solvable)  หรือ รู้จำได้ (recognizable)  หมายถึงปัญหาที่มีเครื่องจักรทัวริงที่สามารถตอบปัญหานี้ได้ว่า "ใช่" หรือ "ไม่ใช่" เสมอสำหรับทุกๆ อินพุต ปัญหานี้จะมีความสัมพันธ์กับ recursive set
ปัญหาที่ รับรองได้ (acceptable)  หมายถึงปัญหาที่มีเครื่องจักรทัวริงที่สามารถตอบปัญหานี้ได้ว่า "ใช่" เสมอสำหรับอินพุตที่ "ใช่" แต่สำหรับอินพุตที่ "ไม่ใช่" เครื่องจักรทัวริง อาจตอบว่า "ไม่ใช่" หรือทำงานไปเรื่อยๆ โดยไม่สิ้นสุดก็ได้  ปัญหานี้จะมีความสัมพันธ์กับ recursively enumerable set
ปัญหาที่ ตัดสินไม่ได้ (undecidable)  หมายถึงปัญหาการตัดสินใจอื่นๆ ที่ไม่ใช่ ปัญหาที่ตัดสินได้
จะสังเกตเห็นว่า ปัญหาที่ตัดสินได้ย่อมเป็นปัญหาที่รับรองได้ไปด้วยและปัญหาที่ตัดสินไม่ได้อาจเป็นปัญหาที่รับรองได้ก็ได้ ยกตัวอย่างปัญหาที่ตัดสินไม่ได้แต่รับรองได้เช่น ปัญหาการยุติการทำงาน เป็นต้น
== ความบริบูรณ์ของปัญหา ==
การพิจารณาว่าปัญหาการตัดสินใจหนึ่งๆ เป็นปัญหาที่มีความซับซ้อนอย่างไรเมื่อเทียบกับปัญหาการตัดสินใจอื่นๆ เป็นประเด็นที่สำคัญในทฤษฎีความซับซ้อนในการคำนวณ ทฤษฎีความซับซ้อนในการคำนวณ จึงได้นิยามศัพท์คำว่าความบริบูรณ์ของปัญหา โดยนิยามว่า
ปัญหาการตัดสินใจ P ใดๆ เป็นปัญหาที่บริบูรณ์ (complete) บนเซตของปัญหาการตัดสินใจ S และการลดรูปแบบ \mathcal{R} ก็ต่อเมื่อ
P เป็นสมาชิกของ S
ทุกๆ ปัญหาที่เป็นสมาชิกของ S สามารถลดรูป แบบ \mathcal{R} ไปยังปัญหา P ได้
ยกตัวอย่างเช่น ปัญหาความสอดคล้องแบบบูล เป็นปัญหาที่บริบูรณ์บนกลุ่มปัญหาเอ็นพี และการลดรูปด้วยเวลาเชิงพหุนาม เพราะ ปัญหาความสอดคล้องแบบบูล เป็นสมาชิกของปัญหาเอ็นพี และทุกๆ ปัญหาเอ็นพี สามารถลดรูป ด้วยเวลาเชิงพหุนาม ไปยังปัญหาความสอดคล้องแบบบูลได้
ทฤษฎีการคำนวณ
ปัญหาทางคณิตศาสตร์
อาโอโมริ (เมือง)

อาโอโมริ  เป็นเมืองหลวงของจังหวัดอาโอโมริ ทางตอนเหนือของภูมิภาคโทโฮกุ ประเทศญี่ปุ่น ใน ค.ศ. 2023 คาดว่ามีประชากรประมาณ 267,777 คน มีขนาดพื้นที่ 824.61 ตารางกิโลเมตร
== ภูมิศาสตร์ ==
อาโอโมริตั้งอยู่กึ่งกลางของจังหวัดระหว่างชายฝั่งด้านใต้ของอ่าวอาโอโมริซึ่งอยู่ทางทิศเหนือของเมือง และภูเขาฮักโกดะทางทิศใต้
=== ภูมิอากาศ ===
== เศรษฐกิจ ==
เมืองอาโอโมริเป็นศูนย์กลางพาณิชยกรรมของจังหวัดอาโอโมริ อาชีพเกษตรกรรมและการประมงคิดเป็นเพียง 4 เปอร์เซ็นต์ ของเศรษฐกิจโยรวมของเมืองเท่านั้น อีก 16.2 เปอร์เซ็นต์เป็นอุตสาหกรรมการผลิต และอีก 78.2 เปอร์เซ็นต์ เป็นอุตสาหกรรมบริการ
== การคมนาคม ==
=== ทางอากาศ ===
ท่าอากาศยานอาโอโมริ - ใช้เวลาเดินทาง 30 นาทีจากตัวเมืองโดยรถโดยสารประจำทาง มีเที่ยวบินภายในประเทศบินประจำไปยังโตเกียว โอซากะ นาโงยะ และซัปโปโระ และมีเที่ยวบินระหว่างประเทศไปยังกรุงโซล ประเทศเกาหลีใต้
=== ทางรถไฟ ===
บริษัทรถไฟญี่ปุ่นตะวันออก
* โทโฮกุชิงกันเซ็ง
* สายหลักโออุ
* สายสึงารุ
รถไฟอาโออิโมริ
=== ทางรถยนต์ ===
ทางด่วนโทโฮกุ
ทางด่วนอาโอโมริ
ทางหลวงญี่ปุ่นหมายเลข 4
ทางหลวงญี่ปุ่นหมายเลข 7
ทางหลวงญี่ปุ่นหมายเลข 101
ทางหลวงญี่ปุ่นหมายเลข 103
ทางหลวงญี่ปุ่นหมายเลข 280
ทางหลวงญี่ปุ่นหมายเลข 394
== อ้างอิง ==
== แหล่งข้อมูลอื่น ==
เว็บไซต์ทางการ 
กีฬาเอเชียนเกมส์ฤดูหนาวครั้งที่ 5 อาโอโมริ 2003 
ซันไนมารูยามะ เว็บไซต์ทางการ 
รูปภาพนครอาโอโมริ 
นครในจังหวัดอาโอโมริ
เมืองท่าในประเทศญี่ปุ่น
อำเภอเกาะสอง

เกาะสอง (ကော့သောင်း) เป็นหนึ่งในสองอำเภอของจังหวัดเกาะสอง เขตตะนาวศรี ประเทศพม่า โดยมีเมืองหลักคือ เมืองเกาะสอง
==ประวัติ==
ในปี ค.ศ. 1859 กลุ่มประชาชนชาวจีนและชาวไทย เดิมตั้งถิ่นฐานที่เมืองมะลิวัลย์ ซึ่งตั้งห่างจากเกาะสองไปทางเหนือประมาณ 24 กิโลเมตร จนต่อมาในปี ค.ศ. 1865 นายูดา อะเหม็ด ได้นำกลุ่มชาวมลายู-อาหรับ ที่เดินทางค้าขายในแถบหมู่เกาะมะริด ได้ลงหลักปักฐานกันหน้าอ่าววิกตอเรียพ็อยนต์
ในปี ค.ศ. 1872 เซอร์แอชลีย์ ดีน นายกเทศมนตรีคนที่สามที่ปกครองมะริด ได้มอบหมายให้ตำรวจคนแรกเข้ามาประจำการที่เมืองมะลิวัลย์ จนในปี ค.ศ. 1891 หน่วยงานของภาครัฐได้ย้ายออกจากมะลิวัลย์มาตั้งในที่ใหม่คือเกาะสอง เนื่องจากมะลิวัลย์ตั้งอยู่ใกล้กับแม่น้ำที่ตื้นมีขนาดเล็กไม่สามารถนำเรือขนาดใหญ่เข้าไปได้ อย่างไรก็ตามประชาชนเชื้อสายไทยในมะลิวัลย์ยังคงหลงเหลืออยู่ แต่ก็มีจำนวนหนึ่งที่อพยพเข้ามายังฝั่งไทย
ประชากรเขตเกาะสองมีกลุ่มชาติพันธุ์หลักคือชาวพม่า และกลุ่มชาติพันธุ์อื่น ๆ เช่น ชาวไทย ไทใหญ่ กะเหรี่ยง มอญ จีน มลายู และอินเดียเข้ามาตั้งถิ่นฐาน และเกาะสองกับจังหวัดระนองมีการติดต่อกันในด้านเศรษฐกิจ และการท่องเที่ยว โดยดินแดนทั้งสองมีแม่น้ำกระบุรีที่ไหลออกไปสู่ทะเลอันดามันกั้นเอาไว้
==อ้างอิง==
เกาะสอง
ภาคตะนาวศรี
สก็อตต์ ฮอลล์

สก็อตต์ โอลิเวอร์ ฮอลล์ (Scott Oliver Hall;  – ) เป็นนักมวยปล้ำอาชีพชาวอเมริกันที่ใช้ชื่อในวงการมวยปล้ำว่า เรเซอร์ รามอน (Razor Ramon) และ สก็อตต์ ฮอลล์ (Scott Hall) สังกัด WWF/WWE และWCW เคยเป็นส่วนหนึ่งในสมาชิกของกลุ่มนิวเวิลด์ออร์เดอร์ หรือ nWo เป็นอดีตแชมป์ยูไนเต็ด สเตทส์ เฮฟวี่เวท WCW 2สมัย แชมป์อินเตอร์คอนติเนนทัล 4สมัย แชมป์แทกทีม WCW 7สมัย แชมป์โลกเทเลวิชั่น WCW 1สมัย รางวัล สแลมมีอะวอร์ด แมตช์ยอดเยี่ยมแห่งปี1996 และได้เข้าสู่ หอเกียรติยศดับเบิลยูดับเบิลยูอี ประจำปี 2014 และในนาม nWo ปี 2020
==ผลงาน==
American Wrestling Association
* AWA World Tag Team Championship (1 time) – with Curt Hennig
DDT Pro-Wrestling
* Ironman Heavymetalweight Championship (1 time)
Pro Wrestling Illustrated
* Match of the Year (1994) 
* Most Improved Wrestler of the Year (1992)
* Tag Team of the Year (1997) 
* Ranked No. 7 of the top 500 singles wrestlers in the PWI 500 in 1994
* Ranked No. 72 of the top 500 singles wrestlers of the PWI Years in 2003
* Ranked No. 40 and No. 98 of the top 100 tag teams of the PWI Years with Kevin Nash and Curt Hennig, respectively, in 2003
United States Wrestling Association
* USWA Unified World Heavyweight Championship (1 time)
World Championship Wrestling
* WCW World Television Championship (1 time)
* WCW United States Heavyweight Championship (2 times)
* WCW World Tag Team Championship (7 times) – with Kevin Nash (6) and The Giant (1)
* World War 3 (1997)
Total Nonstop Action Wrestling
* TNA World Tag Team Championship (1 time) – with Kevin Nash and Eric Young
World Wrestling Council
* WWC Caribbean Heavyweight Championship (1 time)
* WWC Universal Heavyweight Championship (1 time)
World Wrestling Federation/WWE
* WWF Intercontinental Championship (4 times)
* WWE Hall of Fame (2 times)
**Class of 2014 – individually
** Class of 2020 – as a member of the nWo
* Slammy Award (2 times)
** Most Spectacular Match (1994) 
** Match of the Year (1996) 
Wrestling Observer Newsletter
* Match of the Year (1994) 
* Best Gimmick (1996) 
* Most Disgusting Promotional Tactic (1998) 
==หมายเหตุ==
==อ้างอิง==
==แหล่งข้อมูลอื่น==
Scott Hall Article
นักมวยปล้ำอาชีพชาวอเมริกัน
รายชื่อสมาชิกของนิวเวิลด์ออร์เดอร์ (มวยปล้ำอาชีพ)
นักมวยปล้ำอาชีพจากรัฐฟลอริดา
ผู้เข้าสู่หอเกียรติยศดับเบิลยูดับเบิลยูอี
หอเกียรติยศและพิพิธภัณฑ์มวยปล้ำอาชีพ
เศรษฐีชี้ทางรวย

เศรษฐีชี้ทางรวย (The Richest man in Babylon) เป็นหนังสือที่แต่งโดย จอร์จ แซมูเอล คลาสัน (George Samuel Clason) มีเป้าหมายในการถ่ายทอด โดยเริ่มต้นขึ้นจากชุดจุลสารที่ธนาคารและบริษัทประกันแจกจ่ายในปี ค.ศ. 1926 หรือ พ.ศ. 2469 แล้วนำจุลสารฉบับที่คนนิยมมารวมกันเป็นหนังสือเล่มนี้ขึ้น  เล่มหลังสุดถูกจัดจำหน่ายโดย บีเอ็น พับบลิชชิ่ง (BN Publishing) ในเดือนมีนาคมปี ค.ศ. 2007 (พ.ศ. 2550)
หนังสือการเงิน
เอ็ลเซ็ท 127 กราฟ เซ็พเพอลีน

เรือเหาะเยอรมันเซ็พเพอลีน หมายเลข 127 (Deutsches Luftschiff Zeppelin #127 หรือชื่อทะเบียนคือ เด-เอ็ลเซ็ท 127 (D-LZ 127) เป็นเรือเหาะของบริษัทเรือเหาะอากาศเซ็พเพอลีน (Luftschiffbau Zeppelin)
==การเดินเรือ==
เอ็ลเซ็ท127 ออกทำการบินในช่วง ค.ศ. 1928 ถึง 1937 ตั้งชื่อตามกราฟแฟร์ดีนันท์ ฟ็อน เซ็พเพอลีน ผู้บุกเบิกกิจการบินด้วยเรือเหาะ และผู้ก่อตั้งบริษัทลุฟชิฟบาว เซบเปลิน
เรือเหาะลำนี้มีชื่อเสียงในจากการบินมากกว่า 590 เที่ยวบิน เป็นระยะทางมากกว่าหนึ่งล้านไมล์ (1.7 ล้านกิโลเมตร)  และสร้างสถิติต่างๆ มากมาย รวมทั้งการเดินทางรอบโลก โดยเดินทางข้ามมหาสมุทรแอตแลนติก 133 ครั้ง มหาสมุทรแปซิฟิก 1 ครั้ง บรรทุกผู้โดยสารทั้งสิ้น 13,110 คน  โดยไม่เคยเกิดอุบัติเหตุ 
==การก่อสร้าง==
เรือเหาะกราฟ เซ็พเพอลีน สร้างขึ้นตามคำสั่งของด็อกเตอร์ฮูโก เอ็กเคนเนอร์ ผู้จัดการบริษัท ลุฟชิฟบาว เซ็พเพอลีน โดยในช่วงเริ่มแรกบริษัทได้ขอทุนสร้างจากรัฐบาลสาธารณรัฐไวมาร์แต่ถูกปฏิเสธ เอ็กเคนเนอร์จึงหันไประดมเงินทุนจากผู้ลงทุนทั่วประเทศเยอรมนี เขายังรับหน้าที่เป็นผู้บังคับการเรือเหาะในการเดินทางครั้งสำคัญหลายครั้ง  เรือเหาะมีขนาดความยาว 236.53 เมตร (776 ฟุต) เส้นผ่านศูนย์กลาง 30.48 เมตร (100 ฟุต) มีปริมาตร 105,000 ลบ.ม. ภายในบรรจุก๊าซไฮโดรเจน  ใช้เครื่องยนต์มายบาคขนาด 550 แรงม้า 5 เครื่อง ทำความเร็วสูงสุดได้ 128 กิโลเมตร/ชั่วโมง
==การเกิดอุบัติเหตุ==
ภายหลังการเกิดอุบัติเหตุของเอ็ลเซ็ท 129 ฮินเดินบวร์ค ในปี ค.ศ. 1937 เรือเหาะไฮโดรเจนทุกลำของบริษัทไม่ได้ถูกนำมาใช้งานในเชิงพาณิชย์อีกเลย เนื่องจากผู้โดยสารไม่มั่นใจในความปลอดภัย หลังจากปลดประจำการกราฟ เซ็พเพอลีนถูกใช้เป็นพิพิธภัณฑ์ และถูกรื้อถอนในเดือนมีนาคม ค.ศ. 1940 ตามคำสั่งของแฮร์มันน์ เกอริง พร้อมกับเอ็ลเซ็ท 130 กราฟ เซ็พเพอลีน 2 เพื่อนำวัสดุไปใช้สร้างเครื่องบินรบใช้งานในสงครามโลกครั้งที่สอง
==อ้างอิง==
==แหล่งข้อมูลอื่น==
Photographs of interior and exterior of Graf Zeppelin
Private photographs of Graf Zeppelin over Chicago’s World’s Fair, 1933
The Graf Zeppelin, courtesy of Bomberguy
"The history and building of the Zeppelin" (Dutch) (youtube video, 5 minutes). Nyo Visuals [Elsbeth van Noppen&#93;. Retrieved: 20 February 2009.
"Graf Zeppelin ends world flight." (1 minute 17 seconds video: aeroplane escort, Lakehurst hangar). Universal Newspaper Newsreel. Retrieved: 20 February 2009.
Four pictures from Graf Zeppelin´s flight over Bergen Norway on flickr commons
เรือเหาะไฮโดรเจน
แฟร์ดีนันท์ ฟ็อน เซ็พเพอลีน
ไบรอัน คลัฟ

ไบรอัน คลัฟ (Brian Clough) อดีตผู้จัดการทีมฟุตบอลชาวอังกฤษผู้เป็นเสมือนตำนานของวงการฟุตบอลอังกฤษ มีชื่อเต็มว่า ไบรอัน โฮเวิร์ด คลัฟ (Brian Howard Clough) เกิดเมื่อวันที่ 21 มีนาคม ค.ศ. 1935 ที่เมืองมิดเดิลสโบร ประเทศอังกฤษ เริ่มต้นเล่นฟุตบอลในตำแหน่งศูนย์หน้าให้กับทีมมิดเดิลสโบร ในปี ค.ศ. 1955 และได้ย้ายไปร่วมทีมซันเดอร์แลนด์ โดยมีสถิติการเล่นฟุตบอลในระดับสโมสรทั้งหมด  222 นัด ยิงได้ถึง 204 ประตู
ในระดับทีมชาติเคยติดทีมชาติอังกฤษตั้งแต่ชุดเยาวชน ทีมชาติชุดสำรอง และทีมชาติชุดใหญ่ในช่วงสั้น ๆ โดยเล่นให้เป็นจำนวน 2 นัด ในปี ค.ศ. 1959
คลัฟ เริ่มเป็นผู้จัดการทีมตั้งแต่ ปี ค.ศ. 1967 หลังเลิกเล่นฟุตบอลจากปัญหาบาดเจ็บที่หัวเข่าในปี ค.ศ. 1962 โดยสร้างชื่อมาจากการเป็นผู้จัดการทีมดาร์บี เคาน์ตี และสามารถพาทีมดาร์บี เคาน์ตี ซึ่งเป็นสโมสรฟุตบอลขนาดเล็ก คว้าแชมป์ดิวิชั่น 1 ซึ่งเป็นแชมป์ฟุตบอลลีกสูงสุดของอังกฤษ (ในขณะนั้น) ได้ในปี ค.ศ. 1971-ค.ศ. 1972 เป็นครั้งแรกในประวัติศาสตร์สโมสร
จากนั้น ย้ายมาคุมทีมนอตติงแฮม ฟอเรสต์  ในปี ค.ศ. 1975 และพาทีมคว้าแชมป์ยูโรเปียนคัพ ถึง 2 สมัย ติดต่อกัน คือ ในปี ค.ศ. 1979 และ ค.ศ. 1980 นอกจากนี้แล้วยังพาทีมคว้าแชมป์ดิวิชั่น 1, ลีก คัพ และสร้างประวัติศาสตร์ด้วยการทำทีมไม่แพ้ทีมใดติดต่อกันนานถึง 42 นัด ซึ่งเป็นสถิติที่ยาวนานก่อนที่จะมาทำลายลงโดย ทีมอาร์เซนอลในอีกหลายปีต่อมา
อย่างไรก็ตาม คลัฟ ยังได้ชื่อว่าเป็น ผู้จัดการทีมที่มีอารมณ์ร้อนและวาทะที่ร้อนแรง จนได้รับฉายาว่า "กุนซือปากกรรไกร" โดยเฉพาะ ในปี ค.ศ. 1989 ในนัดที่ นอตติงแฮม ฟอเรสต์ เอาชนะ ทีมควีนส์ปาร์ค เรนเจอร์ส ในรายการลีก คัพ รอบก่อนรองชนะเลิศ คลัฟ ในฐานะผู้จัดการทีมนอตติงแฮม ฟอเรสต์ ได้วิ่งลงไปชกแฟนบอล 2 คนที่วิ่งลงมาในสนาม ซิตี กราวนด์  จนถูกทาง สมาคมฟุตบอลอังกฤษ ลงโทษด้วยการปรับเป็นเงิน 5,000 ปอนด์ (ประมาณ 375,000 บาท)
แต่ในการเป็นผู้จัดการทีมลีดส์ ยูไนเต็ด นั้น คลัฟไม่ประสบความสำเร็จเสียเลย โดยทำหน้าที่เพียง 44 วันเท่านั้น ระหว่างเดือนกรกฎาคม-กันยายน ค.ศ. 1974 ตั้งแต่เมื่อเดินทางมาถึง คลัฟได้บอกให้บรรดานักฟุตบอลของทีมทิ้งถ้วยรางวัลและเหรียญตราต่าง ๆ ที่ได้มาหมดเสียเพราะได้มาด้วยการโกง อีกทั้งก่อนหน้านั้นคลัฟก็ได้เรียกร้องให้ทีมปรับผู้จัดการคนเก่า คือ ดอน เรวีส์ ทิ้งเสียเพราะทีมในขณะนั้นมีการเล่นขี้โกงจนเป็นนิสัย นั่นทำให้คลัฟไม่ได้รับการยอมรับจากนักฟุตบอล โดยมีสถิติชนะเพียงแค่นัดเดียวจากทั้งหมด 6 นัด อยู่ในอันดับ 4 จากท้ายตารางคะแนน ทั้งที่ฤดูกาลที่แล้ว ลีดส์ ยูไนเต็ด เป็นแชมป์เก่า ซึ่งในช่วงเวลานี้ถูกเรียกว่าเป็น "นรกแตก" สำหรับชีวิตของไบรอัน คลัฟ ได้เลยทีเดียว
ไบรอัน คลัฟ เสียชีวิตลงเมื่อวันที่ 20 กันยายน ค.ศ. 2004 ตรงกับวันจันทร์ ที่โรงพยาบาลในเมืองดาร์บี ด้วยโรคมะเร็งที่ช่องท้อง ในวัย 69 ปี ซึ่งหลังจากการเสียชีวิตของเขา ก่อนการแข่งขันฟุตบอลพรีเมียร์ลีก ก็ได้มีการยืนไว้อาลัยให้แก่การเสียชีวิตของเขาด้วย
ไบรอัน คลัฟ ได้ชื่อว่าเป็นผู้จัดการทีมชาวอังกฤษที่ยิ่งใหญ่ที่สุดที่ไม่ได้คุมทีมชาติอังกฤษ ปัจจุบัน มีประติมากรรมที่สร้างจากทองแดงเพื่อระลึกถึงเขาที่หน้าสโมสรดาร์บี เคาน์ตี และ นอตติงแฮม ฟอเรสต์  อีกทั้งมีการตั้งชื่อถนนตามชื่อของเขาเพื่อเป็นเกียรติประวัติ และในปี ค.ศ. 2009 ได้มีการสร้างภาพยนตร์ที่ว่าด้วยถึงชีวประวัติของเขา ในชื่อเรื่องว่า The Damned United นำแสดงโดย ไมเคิล ชีน
===ประวัติการเป็นผู้จัดการทีม===
==อ้างอิง==
==แหล่งข้อมูลอื่น==
ภาพยนตร์เรื่อง The Damned United จากIMDb
 
ผู้จัดการทีมฟุตบอลชาวอังกฤษ
นักฟุตบอลชาวอังกฤษ
ผู้เล่นสโมสรฟุตบอลซันเดอร์แลนด์
บุคคลจากมิดเดิลส์เบรอ
กองหน้าฟุตบอล
ผู้ได้รับเครื่องราชอิสริยาภรณ์โอบีอี‎เสียชีวิตจากมะเร็ง
ไทม์ (วงดนตรี)

ไทม์ (Time) เป็นกลุ่มดนตรี มีผลงานอัลบั้ม 4 ชุดกับสังกัดแกรมมี่ ซึ่งชุดแรกและชุดที่สองอยู่ในสังกัดย่อยของแกรมมี่คือแกรมมี่ แกรนด์ ส่วนชุดที่สามและสีอยู่ในค่ายอัพจี โดยมีเพลงดังติดชาร์ตคือเพลง "ขอใจเธอคืน", "สวยแล้วหยิ่ง", "เฒ่าหัวงู", "ก่อนมะลิบาน" และเพลง "น้องไก่" เป็นต้น
== สมาชิก ==
ปอย - อนุพงศ์ ชัยรัตน์ (ร้องนำ)
อ้อม - คทาทิพย์ ทองปลั่ง (เบส, ร้องนำ)
ศักดิ์ - พงษ์ศักดิ์ เหมะญาติ (กีตาร์, ร้องนำ)
โย่ง - เอกรัฐ อภิวัฒน์ชัชวาลย์ (กีตาร์)
แบงค์ - ภาสกร ปั้นเพชร (กลอง)
โอ๊บ - เพิ่มศักดิ์ พิสิษฐ์สังฆการ (คีย์บอร์ด)
== ผลงาน ==
=== สตูดิโออัลบั้ม ===
== อ้างอิง ==
กลุ่มดนตรีป็อปสัญชาติไทย
กลุ่มดนตรีไทยในยุค 1990
ดับเบิลยูดับเบิลยูอี เอ็นเอ๊กซ์ที

เอ็นเอ็กซ์ที เรสต์ลิง (NXT Wrestling) หรือชื่อเดิมของสมาคมนี้คือ ฟลอริดาแชมเปียนชิปเรสต์ลิง (Florida Championship Wrestling; FCW) เป็นค่ายมวยปล้ำพัฒนาทักษะของสมาคม เวิลด์เรสต์ลิงเอ็นเตอร์เทนเมนต์ (WWE) ต่อมาได้เปลี่ยนชื่อมาเป็น เอ็นเอ็กซ์ที เรสต์ลิง
==ประวัติ==
ในปี 2007 WWE ได้ซื้อบริษัทจาก สตีฟ คีร์น ซึ่งได้เป็นค่ายที่ 2 ต่อจาก OVW รายการของ FCW ฉายครั้งแรกใน Bright House Sports Network วันที่ 5 ตุลาคม 2007 และทุกๆ วันอาทิตย์ ประมาณ 6:00 น.
วันที่ 17 พฤษภาคม 2012 รายการ FCW จะบันทึกเทปร่วมกับรายการ WWE NXT และจะใช้สนามแค่สนามเดียวทุกสัปดาห์คือสนามของมหาวิทยาลัย Full Sail University ที่วินเทอร์พาร์ค, ฟลอริดา แถมจะให้สิทธิ์นักศึกษาของมหาวิทยาลัยดังกล่าวเข้าชมฟรีตลอดด้วย
==แชมเปียน และอื่นๆ==
===แชมเปียน===
=== แชมป์ที่เคยเกิดขึ้น ===
=== อื่นๆ ===
{|class="sortable wikitable succession-box" style="font-size:85%;"
|-
!Championship || Latest winner(s) || Date won || Location || Notes
|-
|align=center|Dusty Rhodes Tag Team Classic
|align=center|The Creed Brothers
|align=center|February 15, 2022
|align=center|Orlando, Florida
|Defeated MSK (Nash Carter and Wes Lee) in the tournament final at Vengeance Day to win
|-
|align=center|Women's Dusty Rhodes Tag Team Classic
|align=center|Kay Lee Ray and Io Shirai
|align=center|March 22, 2022
|align=center|Orlando, Florida
|Defeated Dakota Kai and Wendy Choo in the tournament final on NXT 2.0 to win
|}
== หมายเหตุ ==
== อ้างอิง ==
== แหล่งข้อมูลอื่น ==
WWE NXT profile
ดับเบิลยูดับเบิลยูอี เอ็นเอ๊กซ์ที
เวิลด์เรสต์ลิงเอ็นเตอร์เทนเมนต์
มวยปล้ำอาชีพ
สมาคมมวยปล้ำอาชีพของสหรัฐอเมริกา
ไพรมัส

ไพรมัส (Primus) เป็นวงร็อกอเมริกันก่อตั้งในปี 1984 สมาชิกประกอบด้วย  มือเบส และ ร้องนำ เลส เคลย์พูล, กีตาร์ลีด แลร์รี ลาลอนด์, และ กลอง เจย์ เลน.
==ผลงาน==
Suck On This (1989)
Frizzle Fry (1990)
Sailing the Seas of Cheese (1991)
Pork Soda (1993)
Tales from the Punchbowl (1995)
Brown Album (1997)
Antipop (1999)
Green Naugahyde (2011)
Primus & the Chocolate Factory with the Fungi Ensemble (2014)
The Desaturating Seven (2017)
กลุ่มดนตรีจากรัฐแคลิฟอร์เนีย
กลุ่มดนตรีที่ก่อตั้งในปี พ.ศ. 2527
กลุ่มดนตรีร็อกสัญชาติอเมริกัน
ฮิเดซาบูโร อูเอโนะ

ศาสตราจารย์ฮิเดซาบูโร อูเอโนะ   เป็นอาจารย์ประจำวิชาเกษตรศาสตร์ มหาวิทยาลัยโตเกียว อาศัยอยู่ในเขตชิบูยะ และเป็นเจ้าของสุนัขพันธุ์อากิตะตัวหนึ่งที่ชื่อว่าฮาจิโก สุนัขยอดกตัญญู
อูเอโนะใช้ชีวิตอยู่ร่วมกับภรรยาและลูก ๆ ไม่ทราบชื่อ เวลาทำงานนั้นมักเดินทางไปสอนหนังสือที่มหาวิทยาลัยโตเกียวโดยไปทางรถไฟซึ่งอยู่ไม่ห่างจากบ้านของเขา และกลับมาในช่วงเวลา 15.00 น.
การพบกันระหว่างอูเอโนะกับฮาจิโกนั้นได้เริ่มขึ้นต้นในเดือนมกราคม ปีพ.ศ. 2467 ซึ่งฮาจิโกนั้นมีอายุ 2 เดือน อูเอโนะก็ดูแลเจ้าฮาจิโกเรื่อยมาจนถึงปี พ.ศ. 2467 อูเอโนะทั้งรักและภาคภูมิใจในตัวฮาจิมากเพราะสุนัขพันธุ์อากิตะสมัยยุคเมจินั้นเป็นสายพันธุ์ที่หายากมากที่สุดในญี่ปุ่น
อูเอโนะก็ภูมิใจในตัวฮาจิมากขึ้นเมื่อฮาจิมักจะคอยไปส่งเขาทุกเช้า และกลับมารอรับในช่วงเวลา 15.00 น.มันทำแบบนั้นเป็นประจำทุก ๆ วัน
== การเสียชีวิต ==
อูเอโนะ ได้เสียชีวิตลงในวันที่ 21 เดือนพฤษภาคม ปี พ.ศ. 2468 ด้วยโรคหัวใจวายหรือความดันโลหิตสูงเส้นเลือดในสมองแตก ขณะกำลังสอนหนังสือที่มหาวิทยาลัยโตเกียว หลังจากการเสียชีวิต ครอบครัวของอูเอโนะได้ย้ายบ้านไปเหลือเพียงแต่ฮาจิโกก็ได้ไปรอที่สถานีรถไฟชิบูยะเป็นเวลา 10 ปีจนตายในที่สุด ศพของฮาจิโกก็ได้รับการฝังอยู่ข้างหลุมศพอูเอโนะ แต่เรื่องราวของความรักและจงรักภักดีของฮาจิโกที่มีต่ออูเอโนะนั้นได้กลายเป็นตำนานที่ติดตรึงใจต่อชาวญี่ปุ่นและคนทั่วโลกตราบเท่าจนถึงทุกวันนี้
บุคคลจากสึ
บุคคลจากโตเกียว
เสียชีวิตจากโรคหลอดเลือดสมอง
เสียชีวิตจากโรคทางประสาทวิทยา
บุคคลจากมหาวิทยาลัยโตเกียว
บิลลี่ เกตุแก้วพรหมพร

บิลลี่ เกตุแก้วพรหมพร หรือ บินลี้ เกดแก้วพมพอน (Billy Ketkeophomphone; ບິນລີ້ ເກດແກ້ວພົມພອນ) เกิดวันที่ 24 มีนาคม พ.ศ. 2533 ในชุมชนช็องปีญี-ซูร์-มาร์น ประเทศฝรั่งเศส เป็นนักฟุตบอลชาวฝรั่งเศสเชื้อสายลาว ปัจจุบันเล่นในลีกเดอ เล่นให้กับสโมสรDunkerque
== สโมสร ==
บิลลี่เริ่มเล่นฟุตบอลอาชีพใน พ.ศ. 2549 ในระดับเยาวชนกับสทราซบูร์ และในฤดูร้อน พ.ศ. 2551 ได้อยู่ในทีมสำรอง เขาเปิดตัวครั้งแรกในเกมที่พบกับบัสตียา เมื่อวันที่ 1 ธันวาคม พ.ศ. 2552 ในลีกเดอ และเล่นในเกมเป็นเวลา 44 นาที
ในวันที่ 20 พฤษภาคม 2554 เขาได้ไปร่วมทีมซียง แต่ได้ลงเล่นแค่เกมเดียวเท่านั้น
ในวันที่ 31 มกราคม 2555 เขาได้ไปเล่นในลีกเดอกับตูร์ โดยได้ลงเล่นไปกว่า 100 นัด
เมื่อวันที่ 16 มิถุนายน 2558 บิลลี่ได้มาร่วมทีมอ็องเฌ ทีมที่เพิ่งเลื่อนชั้นมาเล่นในลีกเอิงเป็นครั้งแรกในรอบ 21 ปี ทำให้เขากลายเป็นนักเตะเชื้อสายลาวคนแรกที่ได้เล่นในลีกใหญ่ของยุโรป เขาสามารถทำประตูแรกในลีกเอิงได้ในเกมที่ชนะบัสตียา 1-0 ในวันที่ 4 ตุลาคม เขาได้ลงเล่นกับต้นสังกัดในเกมลีกทุกเกม โดยลงเล่นไป 38 นัด ยิงไป 6 ประตู
ในฤดูกาลที่สองบนลีกสูงสุด เขาได้รับอาการบาดเจ็บที่หัวเข่าจนได้ลงเล่นเพียง 5 นัด แต่ก็ยังคงยิงได้ 1 ประตู
== ทีมชาติ ==
บิลลีเคยคิดอยากไปช่วยทีมชาติลาว แต่ติดปัญหาเรื่องสัญชาติเนื่องจากรัฐบาลลาวมีนโยบายกีดกันชาวลาวอพยพ ซึ่งส่วนใหญ่จะเป็นกลุ่มต่อต้านรัฐบาลลาว จึงเป็นเรื่องลำบากที่จะโอนสัญชาติลูกครึ่งมาถือสัญชาติลาว
อนึ่ง เขาเคยสัมภาษณ์เอาไว้ว่า ชื่อ "วิไลพร" ที่ผู้คนกล่าวเอาไว้ในอินเทอร์เน็ตไม่ใช่ชื่อจริงของเขา ชื่อจริงของเขาคือ "บิลลี" เท่านั้น 
ในปี ค.ศ. 2021 บิลลีได้ลงเล่นให้กับทีมชาติลาวเป็นครั้งแรกในรายการซูซูกิคัพ โดยได้ลงประเดิมสนามเป็นนัดแรกในการแข่งขันกับทีมชาติเวียดนามในวันที่ 6 ธันวาคม ค.ศ. 2021
== อ้างอิง ==
นักฟุตบอลชาวฝรั่งเศส
นักฟุตบอลชาวลาว
บุคคลจากจังหวัดวาล-เดอ-มาร์น
กองหน้าฟุตบอล
ผู้เล่นในลีกเอิง
ผู้เล่นในลีกเดอ
ผู้เล่นในสวิสซูเปอร์ลีก
ชาวฝรั่งเศสเชื้อสายลาว